recursal/SuperWikiNEXT-32B huggingface dataset:
**மலேயா நீர் மூஞ்சூறு** (*Malayan water shrew*)(*சிமரோகலே ஹந்து)*, **ஹந்து நீர் மூஞ்சூறு** என்றும் அழைக்கப்படுகிறது. இது மலேசியா மாநிலமான சிலாங்கூரிலிருந்து மட்டுமே காணப்படுகிறது. இதனுடைய பற்கள் சிவப்பு-நிறமுடையது. இது அச்சுறு நிலையினை அண்மித்த உயிரினம் எனக் கருதப்படுகிறது.

இதனுடைய சிற்றினப் பெயரானது மலாய் வார்த்தையானது *ஹந்து*விலிருந்து வந்தது. ஹந்து என்பதற்குப் பேய் என்று பொருள்.

உடற்கூறியல்
-----------

மலேய நீர் மூஞ்சூறுவின் அடிப்பகுதி வெள்ளையாகவும், மேற்பகுதி மற்றும் பக்கங்களிலும் கருப்பு நிறத் தோலும் வால் மேற்பரப்பில் ஓரங்களில் தடித்த உரோமங்கள் உள்ளன. இவை நீச்சலும் போது பயன்படுகிறது. பல் நுனி சிவப்பாக உள்ளன. மலேயா நீர் மூஞ்சூறு சுமார் 10 செ.மீ. உயரம் வரை வளரக்கூடியது. நீளம் 20 செ.மீ. வரை இருக்கும்.

வாழ்விடம்
---------

மலேசிய நீர் மூஞ்சூறு தீபகற்ப மலேசியாவின் வெப்பமண்டல மழைக்காடுகளில் வாழ்கிறது. இது முக்கியமாக நன்னீர் ஏரிகள் மற்றும் தாவரங்களால் சூழப்பட்ட ஆறுகளில் வாழ்கிறது. இது தனது பெரும்பாலான நேரத்தை தண்ணீருக்கடியில் செலவிடுகிறது. தண்ணீருக்கடியில் இந்த மூஞ்சூறு வேட்டையாடுபவர்களைத் தவிர்ப்பதற்காக இலைகள்/தாவரங்கள் நிறைந்த பகுதிகளில் தங்குகிறது. இதனைப் பயன்படுத்தி தன்னுடைய இரையான மீன், தவளைகள் மற்றும் தாவரங்களை உண்ணுகிறது.

மேற்கோள்கள்
-----------

1. ↑  அட்டெரெர்(Hutterer, Rainer) (நவம்பர் 16, 2005). Don E. Wilson and DeeAnn M. Reeder. ed. *Mammal Species of the World* (3 ). Johns Hopkins பல்கலைக் கழகப் பதிப்பகம். பக். 275. பன்னாட்டுத் தரப்புத்தக எண்:978-0-8018-8221-0. .
2. 1 2  Chiozza, F. (2008). "*Chimarrogale hantu*". *IUCN Red List of Threatened Species* **2008**: e.T4647A11058654. doi:10.2305/IUCN.UK.2008.RLTS.T4647A11058654.en. .

வெளி இணைப்புகள்
---------------

* "Malayan Water Shrew *(Chimarrogale hantu)*". EDGE of Existence programme. 2010-09-22 அன்று மூலம் பரணிடப்பட்டது. 2014-05-25 அன்று பார்க்கப்பட்டது.
* Malayan water shrew (Chimarrogale hantu) media from ARKive

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1417512
* விக்கியினங்கள்: Crossogale hantu
* ADW: Chimarrogale\_hantu
* ARKive: chimarrogale-hantu
* EoL: 1178928
* GBIF: 2435772
* iNaturalist: 46852
* IRMNG: 11360412
* ITIS: 633754
* IUCN: 4647
* MSW: 13700402

 |
**லெமன் ட்ரீ ஹோட்டல்கள்**, (Lemon Tree Hotels) இந்தியாவிலுள்ள விடுதித் தொடர் ஆகும். இது 2002 ஆம் ஆண்டில் ஒன்றுடன் ஒன்றாக இணைக்கப்பட்டது. இந்தியா முழுவதும் சுமார் 80 நடுத்தர மற்றும் உயர் ரக அளவிலான விடுதிகளையும் அவற்றின் தோராயமாக 8000 அறைகளையும், இந்நிறுவனம் நிர்வகிக்கிறது.

வரலாறு
------

லெமன் ட்ரீ ஹோட்டல்கள் 2002 ஆம் ஆண்டு, பட்டு கேஸ்வானியால் நிறுவப்பட்டது. சூன் 2004 ஆம் ஆண்டில், குர்கான் பகுதியில் முதல் லெமன் ட்ரீ ஹோட்டல் நிறுவப்பட்டது. இது குர்கானின் உத்யோக் விகார் பகுதியில் 49 அறைகளைக் கொண்ட விடுதியாக உள்ளது.

செலவு குறைப்பு நடவடிக்கைகள்
---------------------------

ஒவ்வொரு அறைகளிலும் கட்டப்பட்ட படுக்கைகள் இருப்பதால் வேலையாட்கள் சுத்தம் செய்யும் நேரம் மிச்சமாகிறது. இதனால் பல மணி நேரம் மற்றும் தேவையற்ற செலவுகள் குறைக்கப்படுகின்றன. இதன் முதல் விடுதியான குர்கான் பகுதியில் உள்ள விடுதியானது 49 அறைகளுடன் 320 சதுர மீட்டர்களுக்குப் பதில் 240 சதுர மீட்டர்கள் அளவில் அமைக்கப்பட்டுள்ளன.

லெமன் ட்ரீ குழுமத்தில் இருந்து அடுத்து வரக்கூடிய விடுதிகள்
----------------------------------------------------------

1. லெமன் ட்ரீ ஹோட்டல், சண்டிகர் (ஏற்கனவே மார்ச் 2012 இல் திறக்கப்பட்டது)
2. லெமன் ட்ரீ ஹோட்டல், இந்திராகாந்தி சர்வதேச விமான நிலையம், புது தில்லி
3. லெமன் ட்ரீ ஹோட்டல், கிழக்கு குர்கான்
4. லெமன் ட்ரீ ஹோட்டல், மும்பை
5. லெமன் ட்ரீ ஹோட்டல், சிட்டி சென்டர், புனே
6. லெமன் ட்ரீ மவுண்டன் வியூ ரிசார்ட், சிம்லா

தில்லியில் உள்ள லெமன் ட்ரீ விடுதிகள்
------------------------------------

1. லெமன் ட்ரீ பிரீமியர் தில்லி ஏரோசிட்டி
2. ரெட் பாக்ஸ் ஏரோசிட்டி
3. ரெட் பாக்ஸ் ஹோட்டல் – கிழக்கு தில்லி

குறிப்புகள்
-----------

1. ↑  "Lemon Tree to grow in other cities". rediff.com.
2. ↑  "Lemon Tree Hotel Gurgaon". Lemontreehotels.com.
3. ↑  "Lemon Tree Hotels' Audacious Plan". Forbesindia.com.
4. ↑  "Lemon tree Hotels in New Delhi". cleartrip.com.
புதுப்பிக்கப்படக்கூடிய ஆற்றலான இயற்கை ஆற்றல் மாற்றத் தொழில் நுட்பத்தை (Energy technology) உலகநாடுகள் தற்போது பெரிதும் நாட ஆரம்பித்திருக்கின்றன.அவற்றில் முக்கியமாக **சூரிய பலகைகள்/ஒளிமின் பலகைகள்** மற்றும் **காற்றாலைகளும்** கணிசமான உற்பத்தி செய்கின்றன.இவை அனைத்தும் முற்றிலும் நமது காலநிலையுடன் தொடர்புடையதால் இவற்றை இடமறிந்து அமைத்தால் மட்டுமே அவை நல்ல பலனைத் தரும்.

சூரிய மின்பலகைத் தோட்டங்களைக் காட்டிலும் காற்றாலைகள் அதிகளவில் இந்தியாவில் அமைக்கப்பட்டிருக்கின்றன.அதிலும் குறிப்பாக தமிழகம் முன்னிலை வகிக்கிறது.அதிவேகமாக வளர்ந்து வரும் இதன் பயன்பாடு எதிர்காலத்தில் கணிசமான அளவு மின் உற்பத்தியில் பங்கு வகிக்கும் என்பது திண்ணம்.காற்றாலைகளை சரியான இடங்களில் இந்தியா முழுதும் அமைத்தால் கிட்டத்தட்ட 20% மின் தேவையை இதன் மூலம் பூர்த்தி செய்ய முடியும்.காற்றலை மட்டுமின்றி இதே தத்துவத்தில் நீராலைகளும் கடலில் அமைக்க இயலும்.

  

சூரிய பலகைகளைப் பற்றி பார்த்தோமேயானால் இந்திய காலநிலைக்கு மிகவும் உகந்த ஒன்று.இந்தியா முழுதும் விழும் சூரிய ஒளியைக் கொண்டு நமது மொத்த மின் தேவையைவிட ஆயிரம் மடங்கு அதிகம் உற்பத்தி செய்யமுடியும் என கணக்கிடப்படுகிறது.ஆனால் நமது மொத்த மின் தேவையில் 1% மே இன்று சூரிய பலகைகளைக்கொண்டு தயாரிக்கப்படுகின்றான.மேற்கத்திய குளிர்வலய நாடுகள் நாளொன்றுக்கு செறிவுடன் பெரும் வெயில் 4 மணிநேரமே இருந்தபோதிலும் தங்களின் மின்தேவையின் 5-10 சதம் சூரிய ஆற்றலைக் கொண்டு பெறுகின்றன.இந்திய அரசு தார் பாலை மற்றும் பல தரிசு நிலங்களில் மிகப்பெரிய அளவிலான மின்பலகைத் தோட்டங்களை அமைக்க திட்டமிட்டிருப்பது குறிப்பிடத்தக்ககது.இருந்தபோதிலும் இவை இன்னும் முடுக்குவிக்கப்படவில்லை.

உலக நாடுகள் இதனை இரண்டு வகையில் பயன்படுத்துகின்றன.ஒன்று நடுநிலைப் படுத்தப்பட்டமுறை அல்லது மண்டலப்படுத்தப்பட்ட முறை(Centralized Method)மற்றொன்று வீட்டிலேயே அல்லது தேவைப்படும் இடத்திலேயே(Decentralized Method) அமைத்தல்.சீனா முதலிய நாடுகள் பெரிய அளவில் கடல் மேல் அமைக்கும் திட்டத்தில் இறங்கியுள்ளன.காரணம் இடம் மட்டுமின்றி ஒளியின் செறிவு இங்கே அதிகம்.தீபகற்ப நிலப்பரப்பைக் கொண்ட நமக்கு இது சாத்தியப்படக் கூடிய ஒன்றே.மேலும் நம் கிராமப்புறங்களில் பல ஏக்கர் கணக்கில் உள்ள எண்ணற்ற ஏரிகளில் அவற்றில் மிதக்கும் வண்ணம் அல்லது நீர்மட்டத்திற்கு மேலே அமைத்தால் அந்தந்த கிராமத்தின் மின்தேவையை அது சரிகட்டும் என எண்ணுகிறேன்.இதற்கு மத்திய மாநில அரசுகள் முன்வரவேண்டும்.இந்த மின்பலகைகளை அரசே தயாரித்து மானிய விலைகளில்(அல்லது டிவி,மிக்சி,கிரைண்டருக்குப் பதிலாக!) குடிமக்களுக்கு வழங்க வேண்டும்.இதன் மூலம் பல ஆண்டுகளுக்கு நாம் மின் விடுதலை பெற முடியும்.அத்தோடு இதனை முறையாக நாம் அணுக ஆரம்பித்தல் பல லட்சம் வேலை வாய்ப்புகளை இதன் மூலம் கண்டிப்பாக உருவாக்க முடியும்.மேலும் இதனை வீட்டுத் தேவைக்காக பயன்படுத்த எண்ணுபவர்கள் நேரடியே இவற்றை கடைகளில் வாங்கினால் மிக அதிக விலை கொடுக்க வேண்டும்.இதனுடைய முக்கிய பகுதிப் பொருளான சூரிய கலங்களை(Solar Cells) மட்டும் வெளியே வாங்கி நாமே இந்தப் பலகையை கோர்த்துக் கொள்ள முடியும்.
**லெமூர்** என்பது குரங்குக்கு இனமான ஒரு விலங்கினம். இது ஆப்பிரிக்காவின் தென் கிழக்கே உள்ள மடகாஸ்கர் தீவில் வாழ்கின்றது. லெமூர் பார்ப்பதற்கு நாயின் முகத்தோடு கூடிய குரங்கினம் போல தெரியும். படத்தில் வரிவால் லெமூர் காட்டப்படுள்ளது. லெமுர்களும் முதனி என்னும் உயிரின உட்பிரிவைச் சேரும் ஆனால் வாலிலாக் குரங்கு இனத்தில் இருந்து வேறுபட்ட கிளையினம். கொரில்லா, சிம்ப்பன்சி, போனபோ, ஒராங்குட்டான் ஆகிய ஐந்து வாலில்லாக் குரங்குகளையும் பெரிய மனிதக்குரங்கு இனம் *(simian, apes)* என்றும், இந்த லெமூர்களை குரங்கின்முன்னினம் *(prosmian)* என்றும் வகைப்படுத்துகிறார்கள்.

இரவு நேரங்களில் உணவு தேடும் இவ்விலங்குகள், சிறிய உடலும், கூரான மூக்கும், பெரிய கண்களும் மற்றும் நீண்ட வாலும் கொண்டது. பொதுவாக இவ்விலங்குகள் மரங்களில் வாழும்; இரவில் பரபரப்பாக இயங்கும்.

மேலும் பார்க்க
--------------

* வரிவால் லெமூர்
* மூங்கில் லெமூர்
* பறக்கும் லெமூர்

வெளி இணைப்புகள்
---------------

விக்கிமீடியா பொதுவகத்தில்,  
 ***Lemur***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Lemur***

* மடகாஸ்கரில் கிழக்கிக் கரையோரம் உள்ள லெமூர்கள் பரணிடப்பட்டது 2006-05-13 at the வந்தவழி இயந்திரம்
* மடகாஸ்கரில் கண்டுபிடித்துள்ள புதிய லெமூர்கள்
* மடகாஸ்கரின் லெமூர்கள்
* பெரிய தாவும் லெமூர்கள்- லெமூருக்காக மடகாஸ்கர்க்கு வருகை தருவோர்.

மேற்கோள்கள்
-----------

1. ↑  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 111-121. ISBN 0-801-88221-4. .
**சமய மெய்யியல்** அல்லது **மத மெய்யியல்** என்பது மெய்யியலின் ஒரு பிரிவு. இது சமயம், கடவுளின் இருப்பு, கடவுளின் இயற்கைப் பண்பு, சமய அனுபவத்தின் சோதனை, சமய நூல்கள், சமயச் சொல்லகராதி, அறிவியலுக்கும் சமயத்திற்குமான விடயங்கள் உள்ளிட்டவற்றை கேள்விகளுடன் தொடர்புபடுத்துவதாகும். இது பண்டைய ஒழுக்க முறையுடன் தொடர்புடையது மட்டுமின்றி மெய்யியலுடனும் தொடர்புடையது ஆகும். இதைப் பற்றிய ஆரம்பகால கையெழுத்துப் பிரதிகளில் மெய்யியலுடனான தொடர்பு கண்டுபிடிக்கப்பட்டுள்ளது. இது ஏனைய மெய்யியல் கிளைகளுடனும், பொதுச் சிந்தனை, வரலாறு, ஏரணம், பௌதீக அதீதவியல் உட்பட்டவற்றுடனும் தொடர்புடையது. சமய மெய்யியல் பிரபலமான புத்தகங்களின் மூலமும் விவாதங்களின் மூலமும் கல்வித்துறைக்கு வெளியே அடிக்கடி பேசப்படுகிறது. குறிப்பாக, இது கடவுளின் இருப்பைப் பற்றியும் தீவினைச் சிக்கலைப் பற்றியதாகவும் அமைகின்றது.

உசாத்துணை
---------

1. ↑  Alston, William P. "Problems of Philosophy of Religion." Encyclopedia of Philosophy. New York: Macmillan Publishing Co. 1967.
2. ↑  Stanford Encyclopedia of Philosophy, "Philosophy of Religion."

வெளி இணைப்புகள்
---------------

* An introduction to the Philosophy of Religion by Paul Newall.
* Philosophy of Religion பரணிடப்பட்டது 2017-08-16 at the வந்தவழி இயந்திரம் Useful annotated index of religious philosophy topics.
* Philosophy of Religion .Info பரணிடப்பட்டது 2021-01-26 at the வந்தவழி இயந்திரம் Introductory articles on philosophical arguments for and against theism.
* The Australasian Philosophy of Religion Association பரணிடப்பட்டது 2008-05-01 at the வந்தவழி இயந்திரம்
* Introductory Articles Into the Philosophy of Religion பரணிடப்பட்டது 2017-06-03 at the வந்தவழி இயந்திரம் from University of Notre Dame
பேரி மண்டலத்தின் மாவட்டங்கள்
**பேரி மண்டலம்** (Bheri zone) (நேபாளி: भेरी अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மத்தியமேற்கு வளர்ச்சி பிராந்தியத்தில் அமைந்துள்ளது. பேரி மண்டலத்தின் நிர்வாகத் தலைமையிட நகரம் நேபாள்கஞ்ச் ஆகும்.

மாவட்டங்கள்
-----------

இம்மண்டலத்தில் ஐந்து மாவட்டங்கள் அமைந்துள்ளது. 
பேரி மண்டலத்தின் வெளித் தராய் சமவெளியில்  பாங்கே மற்றும்  பர்தியா மாவட்டங்களும், உள் தராய் சமவெளியில்  சுர்க்கேத் மாவட்டமும், வடக்கின் குன்றுப் பகுதிகளில்  தைலேக் மற்றும்  ஜாஜர்கோட் மாவட்டங்களும் உள்ளது.

நகரங்கள்
--------

பேரி மண்டலத்தின் மலைப்பாங்கானப் பகுதிகளில் அமைந்த நாராயண், ஜாஜர்கோட் மற்றும் சிஞ்சு, இந்திரப்பூர் சிறுநகரங்களும் உள் மற்றும் வெளித் தராய் சமவெளிகளில் நேபாள்கஞ்ச், குலாரியா, கோஹல்பூர் மற்றும் பீரேந்திரநகர் நகரங்களும் அமைந்துள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, பேரி மண்டலத்தின் மக்கள் தொகை 17,01,767 ஆகும்.  இங்கு அவதி மொழி, நேபாளி மொழி, உருது, நேவாரி மொழி மற்றும் பழங்குடி மலைவாழ் மக்கள் மொழிகளும் பேசப்படுகிறது. இம்மண்டலத்தில் பஹூன் இன மக்கள், சத்திரிய இன மக்கள், மகர் மக்கள், நேவார் மக்கள், தாரு மக்கள், சுன்னார் மக்கள் மற்றும் காமி இன மக்கள் உள்ளனர். இந்து சமயம், பௌத்தம் மற்றும் இசுலாமிய சமயம் இங்கு பின்பற்றப்படுகிறது.

புவியியல் மற்றும் தட்ப வெப்பம்
------------------------------

பேரி மண்டலத்தின் தெற்கில் இந்தியா எல்லையாக அமைந்துள்ளது. பேரி மண்டலம், தராய் சமவெயில் 124 மீட்டர் உயரத்திலிருந்து வடக்கே மலைப்பாங்கான பகுதிகளில் 5,000 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை என நான்கு நிலைகளில் காணப்படுகிறது. 
சிவாலிக் மலைகளில் அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது. இம்மண்டலத்தின் பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் டால்பின்கள் அழிவின் விளிம்பு நிலையில் உள்ளது.

மேற்கோள்கள்
-----------


1. ↑  "Nepal - General Information". 2015-07-04 அன்று மூலம் பரணிடப்பட்டது. 2017-01-13 அன்று பார்க்கப்பட்டது.
2. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
3. ↑  "River dolphins under threat in Nepal". WWF. 26 May 2006.. பார்த்த நாள்: 26 May 2006.
**வல்லூரி சிறீனிவாச ராவ்** (*Valluri Srinivasa Rao*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1981 ஆம் ஆண்டு அக்டோபர் மாதம் 20 ஆம் நாள் பிறந்தார். ஆந்திரப்பிரதேச மாநிலத்தைச் சேர்ந்த இவர் இந்திய இராணுவத்தின் மின்னணு மற்றும் இயந்திரவியல் படைப் பிரிவில் பணிபுரிகிறார்.

வாழ்க்கை
--------

2003 ஆம் ஆண்டு அக்டோபர் 25 அன்று இந்தியாவின் ஐதராபாத்தில் நடைபெற்ற ஆப்ரோ-ஆசிய விளையாட்டுப் போட்டிகளில் ராவ் ஆண்கள் 56 கி.கி எடைப்பிரிவில் பங்கேற்று வெள்ளிப் பதக்கத்தைப் பெற்றார். மலேசியா நாட்டின் பினாங்கு நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் தங்கப் பதக்கம் வென்றார். புது தில்லியில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவிலும் இவர் போட்டியிட்டு வெண்கலப் பதக்கத்தைப் பெற்றார். 2010 ஆம் ஆண்டு அக்டோபர் 4 அன்று குவாங்சோவில் நடைபெற்ற ஆசிய விளையாட்டுப் போட்டிகளில் இதே பிரிவில் கலந்து கொண்ட ராவ் எட்டாவது இட்த்தைப் பிடித்தார் .

யாம்சேத்புரில் 2011 ஆம் ஆண்டு பிப்ரவரி 22 அன்று நடைபெற்ற 34 ஆவது தேசிய விளையாட்டுப் போட்டிகளில் ராவ் 56 கி.கி பாரம் தூக்கும் போட்டியில் தங்கப் பதக்கம் வென்றார். இராணுவ விளையாட்டு கட்டுப்பாட்டு வாரியம் அணிக்காக இவர் அப்போட்டியில் விளையாடினார் .

மேற்கோள்கள்
-----------

1. ↑  "India win 2 bronze in weightlifting". *The Tribune*. 26 October 2011.. பார்த்த நாள்: 22 February 2011.
2. ↑  "Results - 2009 Commonwealth Championships, Penang, Malaysia, (18–23 October 2009)". Indian Weightlifting Federation website.
3. ↑  "Indian weightlifters fail to impress on Day One in Asian Games". *என்டிடிவி*. 13 November 2010. Archived from the original on 16 நவம்பர் 2010.. பார்த்த நாள்: 14 November 2010.
4. ↑  "CWG bronze-medallist lifter strikes gold at National Games". *தி டைம்ஸ் ஆஃப் இந்தியா*. 22 February 2011.. பார்த்த நாள்: 22 February 2011.
கோயிலின் நுழைவாயில்
**சமயபுரம் போஜீஸ்வரர் கோயில்** திருச்சி மாவட்டத்தில் மண்ணச்சநல்லூர் வட்டத்தில் உள்ள சிவன் கோயிலாகும்.

அமைவிடம்
--------

போசளேஸ்வரர் கோயில் எனப்படுகின்ற போஜீஸ்வரர் கோயில் திருச்சி அருகே சமயபுரத்தில் உள்ளது. இவ்விடம் ச.கண்ணனூர் என்றும் அழைக்கப்படுகிறது.

இறைவன், இறைவி
-------------

மூலவர் போஜீஸ்வரஸ்வாமி என்றும் போஜராஜஸ்வாமி என்றும் அழைக்கப்படுகிறார். இறைவி ஆனந்தவள்ளி ஆவார்.

வரலாறு
------

இந்தக்கோயில் ஹொய்சல மன்னர்களால் பொ.ஊ. 13-ஆம் நூற்றாண்டில் கட்டப்பட்டதாகும். மைசூரைச் சேர்ந்த துவாரசமுத்திரத்தைத் தலைநகராகக் கொண்டு வாழ்ந்த ஹொய்சல மன்னர்களில் இரண்டாவது நரசிம்மன் பொ.ஊ. 13-ஆம் நூற்றாண்டில் தமிழ்நாட்டில் சோழனுக்கு உதவியாக வந்து பகைவரை விரட்டி சோழனை ஆட்சியில் அமர்த்தினார். அவருடைய புதல்வரான வீர சோமேஸ்வரன் தன் ராஜ்யத்தைத் தமிழ்நாட்டில் நிலைநிறுத்தக் கருதி பொ.ஊ. 1253-இல் கண்ணனூரை தலைநகரமாக்கி விக்கிரமபுரம் என்ற புதிய பெயரைக் கொடுத்துள்ளார். ஹொய்சல மன்னர்களில் இவரே புகழ் பெற்றவராகக் கருதப்படுகிறார். இக்கோயில் இவர் கட்டுவித்ததாகும். தற்போது இது போஜராஜா கோயில் என்று வழங்கப்படுகிறது.

அமைப்பு
-------

ராஜகோபுரம் இல்லாத நுழைவாயிலைக் கடந்து உள்ளே செல்லும்போது திருச்சுற்றின் வலது புறத்தில் அமிர்தமிருத்ஞ்சயன் (சிவன்) உள்ளார். தொடர்ந்து இத்திருச்சுற்றில் மடப்பள்ளி, நந்தவனம், விநாயகர் சன்னதி, முருகன் சன்னதி, நவக்கிரக சன்னதி ஆகியவை உள்ளன. மூலவர் கருவறையின் இடது புறம் அம்மன் சன்னதி உள்ளது. சுபகிருது வருடம் ஆவணி மாதம் 21-ஆம் நாள் 6 செப்டம்பர் 1962 அன்றும், துர்முகி வருடம் மாசி மாதம் 21-ஆம் நாள் 5 மார்ச் 2017 ஞாயிற்றுக்கிழமை அன்றும்  குடமுழுக்கு நடைபெற்றதற்கான கல்வெட்டுகள் உள்ளன.

குறிப்புகள்
-----------

1. ↑  27 நவம்பர் 2017 அன்று கோயிலுக்கு நேரில் சென்றபோது அங்கிருந்த அறிவிப்புப்பலகையில் இருந்து இவ்விவரங்கள் தொகுக்கப்பட்டன.

மேற்கோள்கள்
-----------

1. ↑  சமயபுரம் போஜீஸ்வரர் கோயில் கும்பாபிஷேகம், தினகரன், 6 மார்ச் 2017
[*தொடர்பிழந்த இணைப்பு*]

படத்தொகுப்பு
------------

* 
* 
* 
* 
* 
* 
*
**சபீர் கல்லரக்கல்** (*Shabeer Kallarakkal*) என்பவர் ஒரு இந்திய நடிகர் ஆவார். இவர் தமிழ்த் திரைப்படமான *சார்பட்டா பரம்பரை* (2021) படத்தில் "டான்சிங் ரோஸ்" என்ற பாத்திரத்தில் நடித்ததற்காக சிறப்பாக அறியப்படுகிறார்.

தொழில்
------

*ஆய்த எழுத்து* (2004) படத்தில் சபீர் அங்கீகரிக்கப்படாத பாத்திரத்தில் தோன்றினார். பின்னர் இவர் நாடகக் கலைஞரானாக இருந்துவந்தார். லட்சுமி ராமகிருஷ்ணனின் *நெருங்கி வா முத்தமிடாதே* (2014) படத்தில் முக்கிய கதாபாத்திரத்தில் நடித்ததன் மூலம் சபீர் முழுநீள திரைப்படத்தில் அறிமுகமானார். நடிகைகள் பியா பஜ்பை, சுருதி ஹரிஹரன் ஆகியோருடன் இணைந்து, சபீர் பெட்ரோல் நெருக்கடியில் சிக்கிய ஒரு சரக்குந்து ஒட்டுநர் பாத்திரத்தை சித்தரித்தார். இவரது முதல் படத்தில் இவரது நடிப்பின் பின்னணியில், இவர் *54321* (2016) இல் நடித்தார். சபீர் இந்த படத்தில் முக்கிய எதிர்மறை பாத்திரத்தில் நடித்தார். இவரது நாடக அனுபவம், நடிக்கும் திறன் காரணமாக தான் இவரை தேர்ந்தெடுத்ததாக இயக்குநர் கூறினார்.

*2018 இல் அடங்க மறு* (2018) படத்தில் சபீர் ஒரு சிறிய பாத்திரத்தில் நடித்தார். பின்னர் இவர் *பேட்ட* (2019) படத்தில் ஒரு பாத்திரத்தில் நடிக்க கார்த்திக் சுப்பராஜிடம் ஒப்பந்தமானார்.

திரைப்படவியல்
-------------

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2004 | *ஆய்த எழுத்து* |  | அங்கீகரிக்கப்படாத பாத்திரம் |
| 2014 | *நெருங்கி வா முத்தமிடாதே* | சந்துரு சுப்ரமணியம் |  |
| 2016 | *54321* | விக்ரம் |  |
| 2018 | *அடங்க மறு* | புவனேஷ் |  |
| 2019 | *பேட்ட* | அர்ஜித் |  |
| 2021 | *டெடி* | ஹரிஷ் |  |
| *சார்பட்டா பரம்பரை* | டேன்சிங் ரோஜா |  |

ஆவணப்படங்கள்
* *Where The Trees Sing* (2017)

குறிப்புகள்
-----------

 

1. ↑  "Watch: 'Sarpatta' Dancing Rose's intense workout video goes viral". *தி நியூஸ் மினிட்*. 22 July 2021. 2 August 2021 அன்று பார்க்கப்பட்டது.
2. ↑  "Shabeer Kallarakkal shines as Dancing Rose in Sarpatta Parambarai". *OnManorama*. 28 July 2021. 2 August 2021 அன்று பார்க்கப்பட்டது.
3. ↑  "How hard is it to make it big in Kollywood? A young debut director speaks". *தி நியூஸ் மினிட்*. 14 January 2017. 2 August 2021 அன்று பார்க்கப்பட்டது.
4. ↑  "It’s been a great experience working in Petta: Shabeer". .

வெளி இணைப்புகள்
---------------

* ஐ.எம்.டி.பி இணையத்தளத்தில் சபீர் கல்லரக்கல்
**மாற்றுநொதிகள்** (*Alloenzymes* அல்லது *allozymes*) ஒரு நொதியின் மாற்றுவடிவங்களாகும். இவை ஒரே மரபிருப்பில் உள்ள வேறுபட்ட மாற்றுருக்களால் தொகுக்கப்படுகின்றன. இவை ஒத்தநொதிகளுக்கு எதிரிடையானவை. ஒத்தநொதிகள் என்பவை ஒரே செயலைச் செய்யும் நொதிகளாகும். மேலும் இவை வேறுபட்ட மரபிருப்புகளில் உள்ள மரபன்களால் தொகுக்கப்படுகின்றன.

மாற்றுநொதிகள் பொதுவான உயிர்த்திணை உலகு, தனித்த உயிர்த்தொகுதிகள் சார்ந்த படிமலர்ச்சி நிலைபேணலுக்கான உயர்செயல்பாட்டு மட்டங்களில் முனைவாக உயிர்வினைகளை ஊக்குவிக்கும் இயல்பான நொதிகளே ஆகும். இந்நொதிகளை படிமலர்ச்சி வரலாற்றையும் பல்வேறு உயிரினங்களுக்கிடையே நிலவும் உறவுகளையும் சுட்டும் மூலக்கூற்று குறிபான்களாக தொகுதி மரபியலாளர்கள் பயன்படுத்துகின்றனர். மாற்றுநொதிகள் ஒரே கட்டமைப்பைப் பெற்றிராததால் இது முடிகிறது எனலாம். மேலும் இவற்றை நுண்புழை மின்புலப் பகுப்பால் தனியாகப் பிரிக்கவியலும். என்றாலும் சில உயிரினங்கள் ஒற்றையுருவினவாக உள்ளதால் அவற்றின் பல மாற்றுநொதிகளால் இவ்வுயிரினங்களின் படிமலர்ச்சி வரலாற்றை மதிப்பிடல் அரிதாக உள்ளது. இந்நிகழ்வுகளில் அவர்கள் படிமலர்ச்சி வரலாற்றை மதிப்பிட மாற்று வழிமுறைகளைப் பின்பற்ற வேண்டியுள்ளது.

இவை அனைத்து உயிரினங்களிலும் நிகழும் டி. என். ஏ. படிகளை உருவாக்கி, அதைப் பழுதுபார்க்கும் DNA polymerase போன்ற மிக அடிப்படையான செயல்களைப் பொதுவாக நிறைவேற்றுகின்றன. எனவே இவற்றில் ஏற்படும் கணிசமான மாற்றங்கள் உயிரினங்களின் படிமலர்ச்சி வரலாற்றில் குறிப்பிடத்தக்க நிகழ்ச்சிகளை உருவாக்குகின்றன. பொதுவாக, உயிரினத்தொகுதிகளிடையே ஏன் உயிரின உலகுகளிடையேயும் நிலவும் DNA polymeraseஇல் அமினோஅமில வரிசைமுறையில் உள்ள வேறுபாடு மிகக் குறைவாகவே அமைகிறது.

பல்வேறு உயிரினங்களின் ஒப்பீட்டிற்கு எந்த மாற்றுநொதியை தேர்வது என்பது எந்த நொதி பேரளவு வேறுபாடு கொண்டுள்ளதோ எது அனைத்து உயிரினங்களிலும் இருக்கிறதோ எனும் நிலையைப் பொறுத்தது. உயிரினங்களின் நொதிகளின் அமினோஅமில நிரலில் உள்ள வேறுபாடுகளைப் பொறுத்து கூடுதலான அமினோஅமில ஒப்புமைகள் உள்ளவை மிகநெருங்கிய உறவுள்ளனவாகவும் குறைவான ஒப்புமைகள் உள்ளவை சற்றே விலகிய உறவுள்ளனவாகவும் மதிப்பிடப்படும். நொதி குறைவான நிலைபேணல் உள்ளதாயின் நெருங்கிய உறவுள்ள உயிரினங்களிலும் அமினோஅமில வேறுபாடுகள் கூடுதலாக அமையும்.

மேற்கோள்கள்
-----------

1. ↑  "Allozyme Electrophoresis and Population Structure in the Snowy Campion". 17 ஜூன் 2013 அன்று மூலம் பரணிடப்பட்டது. 15 April 2013 அன்று பார்க்கப்பட்டது.
2. ↑  Parker, Patricia G. *et al.* (March 1998). "What Molecules Can Tell Us About Populations: Choosing and Using a Molecular Marker". *Ecology* **79** (2): 361–382.
3. ↑  Bader, James M. "Measuring Genetic Variability in Natural Populations by Allozyme Electrophoresis" (PDF). Association for Biology Laboratory Education. 4 மார்ச் 2016 அன்று மூலம் (PDF) பரணிடப்பட்டது. 14 April 2013 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2013-06-17 at the வந்தவழி இயந்திரம்

மேலும் காண்க
------------

* மரபன்தொகை ஒப்பீட்டியல்
* தொகுதி உருவாக்கம்
* மூலக்கூற்றுத் தொகுதி உருவாக்கம்
* மூலக்கூற்றுப் படிமலர்ச்சி
* உறுப்பொப்புமை (உயிரியல்)
**வல்லூர் தேவராசப்பிள்ளை** என்பவர் குசேலோபாக்கியானம் என்ற கதை இலக்கிய நூலின் ஆசிரியர் என்று அறியப்படுபவர் ஆவார்.

வரலாறு
------

வல்லூர் தேவராசப்பிள்ளையின் தந்தை பெயர் வீராச்சாமிப் பிள்ளை. வல்லூர் தேவராசப்பிள்ளை பிறந்த ஊர் தொண்டை நாட்டு வல்லூர் ஆகும். இவர் ஒரு செல்வந்தராவார். இவர் பெங்களூரில் வசித்து வந்தார். இவர் திரிசிரபுரம் மீனாட்சி சுந்தரம் பிள்ளிடம் பாடம் கேட்ட மாணவர் ஆவார். காலம் கி.பி.1837 ஆகும். இவர் தம் ஆசிரியர் போல செய்யுள் இயற்ற ஆர்வம் கொண்டு சில தனிப்பாடல்களை இயற்றித் தன் ஆசிரியரிடம் காட்டித் திருத்திக்கொண்டார். பின்னர்த் தெலுங்கு நூலான குசேலோபாக்கியானத்தைத் தமிழில் இயற்ற ஆர்வம் கொண்டார். தெலுங்கு நூலை வசன நடையில் தமிழில் எழுதி வைத்துக் கொண்டு, அதைத் தமிழில் செய்யுள் இலக்கியமாக எழுத முன்றார். அப்போது அவருக்குச் செய்யுள் இயற்றுவதில் போதிய ஆற்றல் இல்லாததால் சில பாக்கள் மட்டும் எழுதி, மேற்கொண்டு எழுத இயலாமல் சோர்வடைந்திருந்தார். அதைக்கண்டு இரங்கிய இவரின் ஆசிரியர் திரிசிரபுரம் மீனாட்சி சுந்தரம் பிள்ளை தானே குசேலோபாக்கியானம் நூலை இயற்றி அதை வல்லூர் தேவராசப்பிள்ளை பெயரிலேயே வெளியிடவைத்தார். இந்த வரலாறை உ. வே. சாமிநாதையர் எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் என்ற நூலின் முதல் பாகத்தில் தெளிவாக எழுதியுள்ளார்.

மேற்கோள்கள்
-----------

1. ↑   *ஏழாம் வகுப்பு, தமிழ்*. செய்யுள்: தமிழ்நாட்டுப் பாடநூல் கழகம். 2007. பக். 31.
2. ↑  பாலூர் கண்ணப்ப முதலியார் எழுதிய, தமிழ் இலக்கிய அகராதி, பக்கம் 476, பதிப்பு: 1957, சென்ட்ரல் பதிப்பகம், சென்னை.
**பேரி பாவ் (Barry Paw)** ஒரு பர்மிய அமெரிக்க உயிரியலாளர் ஆவார். ஈமோகுளோபின் உற்பத்திக்கு மனிதர்களில் ஒரு புதிய மரபணுவைக் கண்டுபிடிப்பதில் இவர் அளித்த பங்களிப்பால் நன்கு அறியப்படுகிறார்.

பாவ் அமெரிக்காவில் ஆர்வர்டு மருத்துவப் பள்ளியில் ஓர் ஆராய்ச்சியாளராகப் பணியாற்றினார். ஈமோகுளோபின் உருவாக்கத்தில் மரபணுவான மைட்டோஃபெரின் இரும்பை சிவப்பு இரத்த அணுக்களுக்கு]] எவ்வாறு கொண்டு செல்கிறது என்பது குறித்து இவர் ஆராய்ச்சி மேற்கொண்டார். ஈமோகுளோபின் நுரையீரலில் இருந்து ஆக்சிசனை தசைகள் உட்பட உடலின் மற்ற பகுதிகளுக்கு கொண்டு செல்கிறது.

இரும்புச்சத்து குறைபாடு அல்லது அதிக அளவு இரும்புச்சத்து உள்ளிட்ட மனித நோய்களை ஏற்படுத்தும் மரபணுவின் மாற்றங்களை வெளிப்படுத்துதலை நோக்கி பாவின் ஆராய்ச்சி இலக்கு வைக்கப்பட்டது.

பாவ் எதிர்பாராத விதமாக 2017 ஆம் ஆண்டு டிசம்பர் மாதம் 28 அன்று தனது 55 ஆவது வயதில் இறந்தார்.

மேற்கோள்கள்
-----------

1. ↑  "Dr. Barry Paw Service Details". 2017. 12 January 2018 அன்று மூலம் பரணிடப்பட்டது. 11 January 2018 அன்று பார்க்கப்பட்டது.
2. ↑  "Physician Profile: Barry H. Paw, M.D." *Board of Registration in Medicine*. Commonwealth of Massachusetts. 2012. 4 March 2016 அன்று மூலதளத்திலிருந்து பரணிடப்பட்டது எடுக்கப்பட்டது. 8 April 2012 அன்று பார்க்கப்பட்டது.
3. ↑  Burmese Researcher Helps Discover New Gene
4. ↑  "Barry H. Paw". *Biological and Biomedical Sciences*. Harvard College. 2012. 24 June 2014 அன்று மூலம் பரணிடப்பட்டது. 8 April 2012 அன்று பார்க்கப்பட்டது.
**முஞ்சிறை மகாதேவர் கோயில்** தமிழ்நாட்டில் கன்னியாகுமரி மாவட்டம், முஞ்சிறை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மகாதேவர், ஸ்ரீ கிருஷ்ணசுவாமி சன்னதிகளும், கணபதி, சாஸ்தா, நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. பங்குனி மாதம் திருவிழா முக்கிய திருவிழாவாக நடைபெறுகிறது.மாசி மாதம் சிவரத்திரியின் போது இக்கோவிலிலிருந்து புறப்பட்டு பக்தர்கள் ஓட்டமாக 110 கி.மீ.தொலைவு ஓட்டமும் நடையுமாக பன்னிரண்டு சிவாலயங்களுக்கு கைகளில் பனையோலை விசிறியும் திருநீறு பையுடனும் கோபாலா கோவிந்தா என்று கூவி அழைத்துக் கொண்டு நட்டாலத்திலுள்ள சங்கரநாராயணர் கோவிலில் தங்கள் ஓட்டத்தினை முடித்து சிவராத்திரியினைக் கொண்டாடுவார்கள். இது குமரிமாவட்டத்தில் மட்டுமே காணப்படும் ஒரு விழாவாகும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வில்லியம் மார்க்கோவிட்சின் பிறப்பிடம், *மெல்சு/மெல்ட்சுசு ஊபெர் திரோப்பா* ( :de:Landkreis Troppauவின் பகுதியாக)
**வில்லியம் மார்க்கோவிட்சு**  *(William Markowitz)* (பிப்ரவரி 8, 1907, மெல்சு, ஆத்திரிய சிலேசியா– அக்தோபர் 10, 1998, பொம்பனோ கடற்கரை, புளோரிடா) ஓர் அமெரிக்க வானியலாளர் ஆவார். இவர் முதன்மையாக, நேர அளவையின் செந்தரமாக்கத்துக்காகப் பெயர்பெற்றவர்.

இவரது தாயார் ஆத்திரியா சிலேசியாவின் ஒப்பாவா மாவட்ட வித்கோ அருகில் உள்ள செல்சு நகருக்கு (இப்போது செக் குடியரசில் உள்ள இடம்) வந்தபோது வில்லியம் பிறந்துள்ளார். இந்தப் போலந்துக் குடும்பம் 1910 இல் ஐக்கிய அமெரிக்காவுக்குப் புலம்பெயர்ந்து சிக்காகோ நகரத்தில் குடியேறியது

வில்லியம் 1931 இல் சிக்காகோ பல்கலைக்கழகத்தில் வில்லியம் தங்கன் மேக்மில்லன் வழிகாட்டலில் முனைவர் பட்டம் பெற்றார். இவர் ஐக்கிய அமெரிக்க நாவாய் வான்காணகத்தில் 1936 இல் சேரும் முன் பெனிசிவேனியா பல்கலைக்கழகத்தில் கல்வி கற்பித்துள்ளார். அப்போது இவர் காலச் சேவை துறையில் பவுல் சோலன்பெர்கர், ஜெரால்டு கிளெமான்சு ஆகியோரின் கீழ் பணிபுரிந்துள்ளார்.

இவர் உருரோசாலின் சுலிம்சனை மணந்த பிறகு, 1943 இல் அத்துறையின் இயக்குநர் ஆனார். இவர் [[ephemeris tim அளவுகோலை உருவாக்கினார். இதைப் பன்னாட்டுக் காலச் செந்தரமாக 1952 இல் பன்னாட்டு வானியல் ஒன்றியம் ஏற்பதற்கு, 1948 ஆம் ஆண்டைய ஜெரால்டு கிளெமான்சின் பரிந்துரை வழிவகுத்தது.இவர் இங்கிலாந்தில் புதிதாக உருவாக்கிய அணுக்கடிகாரங்களைத் தான் உருவாக்கிய புதிய நேரஞ்சார் நொடிப்டியைப் பயன்படுத்தி, உலூயிசு எசனுடன் இணைந்து தரஅளவீடு செய்துள்ளார். சீசியம் அணுக்கடிகாரங்களின் அடிப்படை அலைவெண் 9,192,631,770 ± 20Hz என இருவரும் தீர்மானித்தனர். இது பன்னாட்டளவில் நொடியை வரையறுக்க பயன்பாட்டில் 1967 வரை இருந்தது. டப்ளினில் நடந்த 1955 ஆண்டு பன்னாட்டு வானியல் ஒன்றியக் கூட்டத்தில், பொது நேரம் மூன்று வகைகளில் வரையறுக்க ஒரு முன்மொழிவைப் பரிந்துரைத்தார்.. இவர் நேரடி நோக்கீட்டு நேரத்தை பொநே0 எனவும் முனையியக்க விளைவை நெட்டாங்குக்கு ஏற்பத் திருத்திய நேரத்தை பொநே1 எனவும் மேலும் இதைப் புவிச் சுழற்சியால் உருவாகும் பருவக் காலத்துக்கு ஏற்ப திருத்திய நேரத்தை பொநே2 எனவும் கொள்ளவேண்டும் எனப் பரிந்துரைத்துள்ளார். இந்த முறை இன்றும் ஓரளவு பயனில் நிலவுகிறது.

இவர் பன்னாட்டு வானியல் ஒன்றிய ஆணையத்தில் 1955 முதல் 1961 வரை இருந்துள்ளார். மேலும், பன்னாட்டு புவியளவை, புவியியற்பியல் ஒன்றியத்திலும் அமெரிக்க புவியியற்பியல் ஒன்றியத்திலும் நொடி வரையறைக்கான பன்னாட்டு அறிவுரைஞர் குழுவிலும் முனைப்பாகச் செயல்பட்டு வந்துள்ளார்.

இவர் ஐக்கிய அமெரிக்க நாவாய் வான்காணகத்தில் இருந்து 1966 இல் ஓய்வு பெற்றது, மாக்குவெட்டி பல்கலைக்கழகத்தில் 1972 வரை இயற்பியல் பேராசிரியராகவும் அதேநேரத்தில் நோவாசவுத்தீசுட்டர்ன் பல்கலைக்கழகத்தில் ஒரு பதவியிலும் இருந்துள்ளார்.

மேற்கோள்கள்
-----------

1. ↑  See references (incl. citations to some of Markowitz's papers) in article Ephemeris time.

வெளி இணைப்புக்கள்
-----------------

* US Navy obituary பரணிடப்பட்டது 2016-05-10 at the வந்தவழி இயந்திரம்

இதனையும் பார்க்க: Markowitz
**மாலகா பெருங்கோவில்** (*Cathedral of Málaga*) என்பது மறுமலர்ச்சிக் கால தேவாலயங்களில் ஒன்றாகும். இது எசுப்பானியாவின் தெற்குப்பகுதியில் அமைந்திருக்கும் மாலகா நகரில் உள்ளது. இதன் அமைவிடம் தொலைந்துபோன மத்தியகால சொனகர்களின் தூண்களின் அமைவிடமாக குறித்துக் காட்டப்படும் இடமாகும். இது 1528 மற்றும் 1782 இற்கு இடைப்பட்ட காலத்தில் அமைக்கப்பட்டது. இதன் அமைப்பு டீகோ தெ சிலோவால் அமைக்கப்பட்டது. இதன் உட்பகுதியும் கூட மறுமலர்ச்சிக்கால அமைப்பிலேயே உள்ளது.

அமைப்பு
-------

மாலகா பெருங்கோவில் முக்கோண வடிவத்தில் அமைக்கப்பட்டுள்ளது. இதன் வடக்குப் பக்கக் கோபுரம் 86மீட்டர் உயரம் கொண்டது. இதன் உயரம் காரணமாக அடலூசியாவின் இரண்டாவது உயரமான பெருங்கோவிலாகவும் விளங்குகிறது. இதன் தெற்குக் கோபுரம் இன்னமும் கட்டி முடிக்கப்படவில்லை.

படத் தொகுப்பு
-------------

* 
* பெருங்கோவிலின் வெளித்தோற்றம்பெருங்கோவிலின் வெளித்தோற்றம்
* உட்புறத்தோற்றம்உட்புறத்தோற்றம்
* 
* பெருங்கோவிலின் இன்னொரு பக்கத்தோற்றம்பெருங்கோவிலின் இன்னொரு பக்கத்தோற்றம்
* 
* 
* 
* சன்னலில் காணப்படுகின்ற அழகிய வேலைப்பாடுகள்சன்னலில் காணப்படுகின்ற அழகிய வேலைப்பாடுகள்
* பெருங்கோவிலின் உட்பகுதிபெருங்கோவிலின் உட்பகுதி
*

மேற்கோள்கள்
-----------

வெளி இணைப்புக்கள்
-----------------

விக்கிமீடியா பொதுவகத்தில்,  
 ***மாலாகா பெருங்கோவில்***   
என்பதின் ஊடகங்கள் உள்ளன. 

* History
* Quick guide to visit: The Cathedral of Málaga 
[*தொடர்பிழந்த இணைப்பு*] (English)
நவீன லேசர் பொறித்தல் தொழில்நுட்பத்தினுடன், தனிப்பட்ட இரப்பர் முத்திரையை எளிதில் பயன்படுத்தலாம், இவற்றை கடையில் செய்ய சில நிமிடங்களே ஆகும்.
மெக்சிகோவிலுள்ள **மியுசியோ டெல் ஆப்ஜெடோ டெல் ஆப்ஜெடோ** அருங்காட்சியகத்தின் சேகரிப்பிலிருந்து, 20வது நூற்றாண்டின் இரண்டாம் பாதியிலிருந்த மைத்திண்டு. 
**இரப்பர் முத்திரை** (*rubber stamp*), குடையப்பட்ட, வார்க்கப்பட்ட, லேசர் பொறிக்கப்பட்ட, வன்பதனப்படுத்தப்பட்ட இரப்பர் தாளின் மீதுள்ள படிமம் அல்லது தோரணத்தின் மீது சாயம் அல்லது நிறமிகளால் உருவாக்கப்பட்ட ஒருவகை மை தடவப்பட்ட கைவினைப்பொருள் ஆகும். இந்த இரப்பர் தாள் நிலையான பொருட்களின்(மரக்கட்டை, அக்ரிலிக் தொகுதி) மீது பொருத்தப்படும். மேலும் வன்பதனப்படுத்தப்பட்ட இரப்பர் படிமம் ஒட்டிக்கொள்ளும் நுரையின் உதவியுடன் ஒட்டிக்கொள்ளும் வினைல் தாளுடன் இணைக்கப்பட்டு, எளிதில் உபயோகப்படுத்தும் வகையில் அக்ரிலிக் கைப்பிடியுடன் பயன்படுத்தப்படுகிறது. இவ்வகையான 'ஒட்டிக்கொள்ளும் இரப்பர் முத்திரைகள்' சிறிய அளவிலான இடத்தையே ஆக்கிரமிக்கும், மேலும் மரத்தின் மேல் பொருத்தப்படும் முத்திரைகளை விட விலை மலிவானது. இந்தகைப்பிடியின் மேல் புறத்திலிருந்து ஒளிபுகும் கண்ணாடி சாளரத்தின் கீழே எளிதில் முத்திரையின் நிலையை அறியும் வண்ணம் குறியிடப்பட்டிருக்கும், இதனால் அதிக துல்லியத்துடன் சரியான திசையில் முத்திரையிடலாம். எளிமையான வடிவமைப்பு கொண்ட தற்காலிக முத்திரையை உருளைகிழங்குகளிலும் பொறிக்கலாம். மை பூசப்பட்ட இரப்பர் முத்திரையை எந்த வகையிலான ஊடகத்தின் மீது அழுத்தும்பொழுது, இரப்பர் முத்திரையிலுள்ள படிமம் ஊடகத்தின் மீது பதிகிறது. ஊடகம் பொதுவாக துணி அல்லது காகிதம் போன்ற பொருள்களினால் இருக்கும்.

வணிகரீதியாக கிடைக்கும் இரப்பர் முத்திரைகளை மூன்று வகைப்படுத்தலாம் அவை,

* 1. அலுவலகத்தில் பயன்படுத்தப்படும் முத்திரைகள்
* 2. பொருட்களை அலங்கரிக்கப் பயன்படுத்தப்படும் முத்திரைகள்
* 3. குழந்தைகளின் விளையாட்டுப் பொருட்களாக பயன்படுத்தப்படும் முத்திரகள்

அலுவலகப் பயன்பாட்டு முத்திரைகள்
-------------------------------

அலுவலகத்திற்கான முத்திரைகள் பொதுவாக அலுவலக முகவரியையோ அல்லது லோகோவையோ குறிக்கப் பயன்படுகிறது. அவைகள் பெரும்பாலும் நகரும் பொருட்களால் ஆனது, இதனைப் பயன்படுத்துவோர் முத்திரைகளின் தேதியையோ, வார்த்தைகளையோ மாற்றலாம். இவைகள் உள்வரும் கடிதங்களின் மீது தேதியையோ அல்லது ஆவணங்களின் மீது பக்கஎண், குறிப்புதவிகளையோ குறிக்க உதவுகிறது. சில நாடுகளில் சட்டப்பூர்வமான ஆவணங்களில் கையெழுத்துடன் முத்திரையிடுவது பொதுவான நடைமுறையாகும், இது ஆவணங்களின் நம்பகத்தன்மையை அதிகரிக்கிறது.
அலுவலப் பயன்பாடுகளில் மூன்று வகையான இரப்பர் முத்திரைகள் உள்ளன. 

* 1.) பராம்பரிய முத்திரை (Traditional stamp): இதில் மைத்திண்டு தனிகலனில் இருக்கும், முத்திரை தனியே இருக்கும்.
* 2.) சுயமாக மையிடப்பட்ட முத்திரை (self-inking stamp): இதில் மைத்திண்டின் கீழே இரப்பர் முத்திரை தலைகீழாக ஒட்டி இருக்கும், முத்திரையிடும்பொழுது இரப்பர் முத்திரை 180டிகிரிகோணம் சுண்டப்பட்டு முத்திரையிடுகிறது.
* 3.) முன்-மையிடப்பட்ட முத்திரை(pre-inked stamp): இதில் நிறைவித்த மை முத்திரை வடிவின் மீதுள்ளது, முத்திரையிடும்பொழுது படிமம் ஊடகத்தின் மீது பதிகிறது.

மேலும் பார்க்க
--------------

* முத்திரை

சான்றுகள்
---------

வெளிப்புற இணைப்புகள்
--------------------

*
2015 இல் கடிகார கோபுரம் 
 தப்பெரின் கடிகார கோபுரம் 
 புதுப்பிப்பதற்கு முன் கடிகார கோபுரம் 
 2012 இல் புதுப்பிக்கப்பட்ட பின்னர் கடிகார கோபுரம் 
**தப்பெரின் கடிகார கோபுரம் (Dufferin Clock Tower)** என்பது இந்தியாவின் கர்நாடக மாகாணத்தில் உள்ள மைசூர் நகரத்தின் வரலாற்று நினைவுச்சின்னம் மற்றும் பாரம்பரிய கட்டமைப்பாகும்.

அமைவிடம்
--------

மைசூரில் உள்ள புதிய பேருந்து நிலையத்திற்கு அருகில் தேவராசா சந்தைக்கு முன்னால் தப்பெரின் கடிகார கோபுரம் அமைந்துள்ளது.

வரலாறு
------

பிரிட்டிசா காலத்தில் மைசூர் இராச்சியத்தில், உடையார்கள் ஆளுநரின் வழிகாட்டுதலின் கீழ் ஆட்சி செய்தனர். ஒரு நல்லுறவைப் பேணுவதற்கு ஆளுநரையும் மற்றும் பிற அதிகாரிகளயும் உடையார்கள் மகிழ்விக்க வேண்டியிருந்தது. தெப்பெரின் பிரபு 1884-1888 காலத்தில் இந்தியாவின் ஆளுநராக இருந்தார். 1886 ஆம் ஆண்டில் மகாராஜா பத்தாம் சாமராச உடையாரின் அழைப்பின் பேரில் மைசூருக்கு வருகை புரிந்த காலனித்துவ இந்தியாவின் முதல் ஆளுநராக தப்பெரின் ஆவார். இவரது நினைவாக கிருட்டிண ராசேந்திர வட்டத்திற்கு அருகிலுள்ள தேவராசா சந்தையின் முடிவில் *சிக்ககடியாரா* (சிறிய கடிகாரம்) என பிரபலமாக அறியப்படும் கடிகாரம் ஒன்று அமைக்கப்பட்டு அவரது பெயரான தப்பெரின் கடிகார கோபுரம் என்று பெயரிடப்பட்டது. இது இப்போது மைசூரில் ஒரு பாரம்பரிய கட்டமைப்பாகு. மேலும் உடையார்களின் ஆட்சிக் காலத்தில் நேரக் காவலராக பணியாற்றியது. 

'சிக்ககடியாரா' (சிறிய கடிகாரம்) என்று அழைக்கப்படும் தப்பெரின் கடிகார கோபுரம் டவுன்ஹால் அருகே பெரிய கடிகாரத்திற்கு (தொட்ட கடியாரா- பெரிய கடிகாரம்) ஒப்பீட்டளவில் சிறியது. இது 1886 ஆம் ஆண்டில் கட்டப்பட்டு, நன்கு அலங்கரிக்கப்பட்டுள்ளது. இது நீண்ட காலமாக புறக்கணிக்கப்பட்டது. சமீபத்திய ஆண்டுகளில், கடிகார கோபுரம் ஒரு சுவாரஸ்யமான தோற்றத்தை அளிக்கும் வகையில் புதுப்பிக்கப்பட்டது.

கட்டமைப்பு
----------

கடிகார கோபுரம் தண்டவாளங்களால் மூடப்பட்ட எட்டு தூண்களின் அஸ்திவாரத்தில் கட்டப்பட்டுள்ளது. மையத்தில் அலங்கரிக்கப்பட்ட நீரூற்று என்பது கட்டமைப்பின் காட்சி. உள்ளூர் மக்கள் கடிகார கோபுரத்தை *சிக்காகடியாரா* என்று அழைக்கிறார்கள். கடிகார கோபுரம் நினைவுச்சின்ன தேவராசா சந்தைக்கு முன்னால் அதன் இருப்பிடத்தின் வரலாற்று முக்கியத்துவத்தைக் கொண்டுள்ளது.

2012இல் புதுப்பித்தல்
---------------------

கடிகார கோபுரத்தைச் சுற்றியுள்ள இடம் முன்பு வணிகர்கள் மற்றும் வாகன நிறுத்துமிடங்களால் பயன்படுத்தப்பட்டு வந்ததுது. பாரம்பரியத் துறை மறுசீரமைப்பிற்கான பணிகளை மேற்கொள்ள வணிகர்களை காலி செய்ய வைத்தது. 2012 ஆம் ஆண்டில், நகர சபை கடிகார கோபுரத்தைச் சுற்றியுள்ள இடத்தை ஓடுகள் மற்றும் சுற்றுலாப் பயணிகளுக்கான இருக்கைகளுடன் புதுப்பிக்கும் பணியை நிறைவு செய்தது. இந்த இடம் சிறிய கூட்டங்களை நடத்துவதற்கு போதுமானது. நான்கு மில்லியன் இந்திய ரூபாய் திட்டத்தில் இப்பணிகள் நிறைவடைந்தன. ஒன்பது சிறிய நீரூற்றுகள் மற்றும் 13 அலங்கரிக்கப்பட்ட விளக்குகள் மேல்மாடத்தில் சேர்க்கப்பட்டன. இந்த இடம் இப்போது சிறிய இடமாக இருக்கிறது.

மேலும் காண்க
------------

* தேவராஜ் அர்சு சாலை, மைசூர்

குறிப்புகள்
-----------

1. ↑
2. ↑
**மலை ஆடு** (*mountain goat*) (*Oreamnos americanus*) வெள்ளாடின் ஒரு வகையினமாகும். இம்மலை ஆடுகள் மிக உயரமான, செங்குத்தான மலைப் பாறைகளில் எளிதாக ஏறி புற்களை மேயும் வலிமை உடையது. இம்மலை ஆடுகள் வட அமெரிக்காவில் அதிகம் காணப்படுகிறது. இம்மலை ஆடுகள் செங்குத்தான மலைப் பாறைகளில் தங்கி புற்களை மேய்வதால், வேட்டைக்காரர்களால் இவ்வாடுகளை எளிதாக வேட்டையாட முடியாது.

மலைகளில் தனியாக புற்களையும், இலைகளையும் மேயும் இம்மலை ஆடுகள், இனப்பெருக்கத்திற்காக மட்டும், ஒவ்வொரு ஆண்டும் நவம்பர் மாதத்தில், ஆண் மலை ஆடுகள், பெண் மலை ஆடுகளை தேடி வருகிறது. கழுத்திற்கு கீழ் இதன் உயரம் 3 முதல் 4 அடி வரை கொண்டது.

மலை ஆடுகளின் தடிமனான தோலும், அடர்த்தியான முடிகளும் பனிப்புயல் மற்றும் கடும் குளிரிலிருந்து காக்கிறது. இதன் கால்கள் குட்டையாக இருப்பினும், உறுதி கொண்டது. இதன் கால்கள் கறுப்பு நிற குளம்புகள் கொண்டது. இதன் மெல்லிய கொம்புகள் சுமார் ஒரு அடி நீளம் கொண்டது.

பெரும்பாலும் வெள்ளை நிறத்தில் காணப்படும் இம்மலை ஆடுகள் வட அமெரிக்காவின் அலாஸ்கா,வாசிங்டன், கொலராடோ, அல்பர்ட்டா, பிரிட்டிசு கொலம்பியா, தெற்கு டகோட்டா, ஐடஹோ, மொன்ட்டானா போன்ற மேற்கு மலை மாகாணங்களை வாழ்விடமாகக் கொண்டது.

தோற்றமும் பண்புகளும்
--------------------

கிடா, பெட்டை ஆகிய இரண்டும் தாடி, குட்டையான வால், நீண்ட கருத்த கொம்புகளைக் கொண்டுள்ளன. கொம்புகள் 15-28 செ.மீ நீளம் வரை வளரும். இவை 45 முதல் 140 கிலோ எடை வரை வளரும். எனினும் பொதுவாக கிடாக்கள் 82 கிலோவுக்கு குறைவான எடையையே கொண்டுள்ளன.

மேற்கோள்கள்
-----------

1. ↑  Oreamnos americanus

Raedeke, Kenneth J. "Mountain goat." World Book Advanced. World Book, 2012.Web. 20 Dec. 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***மலை ஆடு***   
என்பதின் ஊடகங்கள் உள்ளன. 

* A.W.F. Banfield (1974). *The Mammals of Canada*. University of Toronto Press. ISBN 0-8020-2137-9
* D. Chadwick (1983). A Beast the Color of Winter – The Mountain Goat Observed. Sierra Club Books. San Francisco. 208 p.
* Loyal J. Johnson (1994) Alaska Department of Fish & Game
* US Forest Service – Mountain Goats
**இரமேசு அக்ரவால்** (*Ramesh Agrawal*) இந்தியாவின் சத்தீசுகர் மாநிலத்தைச் சேர்ந்த ஒரு சுற்றுச்சூழல் ஆர்வலராவார்.இந்திய சமூக சேவகரான இவர் ஒரு சிறிய இணையதள மையத்தின் உரிமையாளராகவும் அறியப்படுகிறார். 

சத்தீசுகரில் உள்ள கரே கிராமத்திற்கு அருகே இரண்டாவது நிலக்கரி சுரங்கத்தைத் திறந்து மின் உற்பத்தி நிலையம் அமைப்பதைத் தடுக்க மக்களை இவர் ஒழுங்கமைத்தார். ராய்கர் மாவட்டத்தில் நிலக்கரி மற்றும் மின் நிறுவனம் தொடங்குவதற்கு எதிராக சட்டப் போரில் ஈடுபட தகவல் அறியும் உரிமை சட்டத்தைப் பயன்படுத்தினார்.

பிராந்தியத்தில் சில தொழில்மயமாக்கல் திட்டங்களுக்கு எதிராக போராட்டங்களை ஒழுங்கமைப்பதில் மேற்கொண்ட முயற்சிகளுக்காகவும், குறிப்பாக பெரிய அளவிலான நிலக்கரிச் சுரங்கம் அமைப்பதினால் ஏற்படும் சுற்றுச்சூழல் மற்றும் சமூக விளைவுகள் குறித்து குடிமக்களுக்கு அறிவித்த காரணத்திற்காகவும் 2014 ஆம் ஆண்டு இரமேசு அக்ரவாலுக்கு கோல்ட்மேன் சுற்றுச்சூழல் பரிசு வழங்கப்பட்டது.

மேற்கோள்கள்
-----------

1. ↑  "Who tried to kill Ramesh Agrawal, the activist and winner of the prestigious Goldman Environment Prize?" (in en-US). *dna*. 2014-04-30. .
2. ↑  "Prize Recipient: Ramesh Agrawal, 2014 Asia". Goldman Environmental Prize. 6 June 2014 அன்று பார்க்கப்பட்டது.
Freedom of religion by country (Pew Research Center study, 2009). Light yellow: low restriction; red: very high restriction on freedom of religion.
**சமயச் சுதந்திரம்** அல்லது **நம்பிக்கைக்கான சுதந்திரம்** என்பது தனி நபர்கள் அல்லது சமுகங்கள் எந்த ஒரு சமயம் தொடர்பாகவும், பொதுவிலோ தனிப்பட்ட முறையிலோ, நம்பிக்கைகளை வைத்திருப்பதற்கும், வழிபடுவதற்கும், சடங்குகளை நடத்துவதற்குமான சுதந்திரம் ஆகும். இது எந்த ஒரு சமயம் அல்லது இறைவன் தொடர்பான நம்பிக்கையை வைத்திருக்காமல் இருப்பதற்குமான சுதந்திரமும் ஆகும்.

பல நாடுகளும், மக்களும் சமயச் சுதந்திரம் என்பது அடிப்படை மனித உரிமை என்று கருதுகின்றனர். அரச மதம் ஒன்றைக் கொண்ட நாடுகளில் சமயச் சுதந்திரம் என்பது, அரசு பிற சமயங்களையும் பின்பற்ற அனுமதிக்கும், பிற சமயங்களைக் கைக்கொள்வதற்காக அவர்கள் துன்புறுத்தப்பட மாட்டார்கள் என்றே பொருள்படும்.

மேற்கோள்கள்
-----------

1. ↑  Universal Declaration of Human Rights, Article 18.
2. ↑  Davis, Derek H. "The Evolution of Religious Liberty as a Universal Human Right". 1 பிப்ரவரி 2008 அன்று மூலதளத்திலிருந்து பரணிடப்பட்டது எடுக்கப்பட்டது. 5 December 2006 அன்று பார்க்கப்பட்டது. (archived from the original பரணிடப்பட்டது 2008-02-01 at the வந்தவழி இயந்திரம் on 1 February 2008).
3. ↑   *Congressional Record #29734 – 19 November 2003*. Google Books.. பார்த்த நாள்: 3 September 2011.
Cover of the 1996 Michel Catalog volume covering "Europa West"
**தபால்தலை விபரப்பட்டியல்** என்பது தபால்தலைகள் பற்றிய விபரங்கள் அடங்கிய ஒரு பட்டியல் ஆகும். அடிப்படையில் தபால்தலைகள் பற்றிய சில தகவல்களையும், அதன் விலை போன்றவற்றையும் உள்ளடக்கிய இப் பட்டியல் தபால்தலைகள் சேகரிப்பாளர்களுக்கும், விற்பனையாளர்களுக்கும் பெரிதும் பயன்படுகின்ற ஒன்றாக உள்ளது. 

ஆரம்பத்தில் இவ்விபரப்பட்டியல்கள் விற்பனையாளரின் விலைப் பட்டியலாகவே இருந்தன. இன்றும் சில விபரப்பட்டியல்கள் இதே நோக்கத்தையே முதன்மையாகக் கொண்டுள்ளன. தபால்தலை சேகரிப்பு வளர்ச்சியடைந்து வந்த காலத்தில் அதன் வளர்ச்சியோடு ஒட்டி, தபால்தலைகள் வெளியிடப்பட்ட திகதி, நிற வேறுபாடுகள் முதலிய சேகரிப்பாளர்களுக்குப் பயன்படக்கூடிய பல தகவல்களும் படிப்படியாக விபரப்பட்டியல்களில் சேர்க்கப்பட்டன. 

உலகம் தழுவிய அளவில் தபால்தலைகளின் தகவல்களை உள்ளடக்கிய விபரப்பட்டியல்கள் மிகச் சிலவே:

* மிச்சேல் விபரப்பட்டியல் (Michel catalog)
* மின்குஸ் விபரப்பட்டியல் (Minkus catalog)
* ஸ்ரான்லி கிப்பன்ஸ் விபரப்பட்டியல் (Stanley Gibbons catalog)
* ஸ்கொட் விபரப்பட்டியல் (Scott catalog)

இவ்வாறான விபரப்பட்டியல்களை வெளியிடுவது என்பது மிகப் பெரிய வேலையாகும். ஒவ்வொரு ஆண்டும் ஆயிரக்கணக்கில் தபால்தலைகள் வெளியிடப்படுகின்றன. பழைய தபால்தலைகளின் விலைகளும் ஏறி இறங்கிக்கொண்டிருக்கும். விற்பனையாளர்கள் அல்லாத விபரப்பட்டியல் வெளியீட்டாளர்கள் விலைகளைப் பல விற்பனையாளர்களிடம் இருந்தும், தபால்தலை ஏல விற்பனைகளின் போதும் திரட்டிய தரவுகளைப் பயன்படுத்திக் கணிப்பார்கள். 

இத்தோடு விபரப்பட்டியல் வெளியீட்டாளர்கள், மேலதிக விபரங்களை உள்ளடக்கிச் சிறப்பு விபரப்பட்டியல்களையும் வெளியிடுவதுண்டு. நாடுகள் வாரியான விபரப்பட்டியல்கள் இவ்வாறானவை. *மிச்சேல்* ஜேர்மனியில் வெளியிடப்பட்ட தபால்தலைகளுக்கும், *ஸ்கொட்* ஐக்கிய அமெரிக்காவின் தபால்தலைகளுக்கும் சிறப்பு விபரப்பட்டியல்களை வெளியிட்டு வருகின்றன. 

பல நாடுகள் அவற்றுக்கெனத் தேசிய விபரப்பட்டியல்களைக் கொண்டுள்ளன. இவற்றைத் தனியார் துறை வெளியிட்டாளர்களோ, சில சமயங்களில் தபால் சேவை நிறுவனங்களோகூட வெளியிடுவதுண்டு. எனினும் தபால்சேவை நிறுவனங்களால் வெளியிடப்படுபவை ஆரம்ப அல்லது அநுபவம் குறைந்த சேகரிப்பாளர்களுக்கே உகந்தவையாக இருப்பது வழக்கம். குறிப்பிடத்தக்க நாடுகள் வாரியான விபரப்பட்டியல்கள்:

* அன்பில்ஸ் விபரப்பட்டியல் (Anfils catalog) - ஸ்பெயின்
* புருஸ்டன்-வைட் விபரப்பட்டியல் (Brusden-White) - ஆஸ்திரேலியா
* பாசிட் விபரப்பட்டியல் (Facit) - சுவீடன்
* மா விபரப்பட்டியல் (Ma catalog) - சீனா
* யுவேர்ட் எட் டெல்லியர் (Yvert et Tellier ) - பிரான்ஸ்
* சும்ஸ்டீன் விபரப்பட்டியல் (Zumstein catalog) - சுவிட்சர்லாந்து

இவற்றையும் பார்க்கவும்
----------------------

* தபால்தலை விபரப்பட்டியல்களின் பட்டியல்

வெளியிணைப்புக்கள்
-----------------

* பரணிடப்பட்டது 2008-03-08 at the வந்தவழி இயந்திரம் ஸ்ரான்லி கிப்பன்ஸ் உலகம் தழுவிய விபரப்பட்டியல்
* அச்சிடப்பட்ட விபரப்பட்டியல்களின் பட்டியல்
* Glassine Surfer list of online catalogs பரணிடப்பட்டது 2004-12-16 at the வந்தவழி இயந்திரம்
கணிதத்தில், **ஹேட்விகர்-பின்சுலெர் சமனிலி** (*Hadwiger–Finsler inequality*) என்பது ஒரு தளத்திலமைந்த முக்கோணம் குறித்த ஒரு வடிவவியல் முடிவாகும். 

முக்கோணத்தின் பக்கங்கள் *a*, *b*, *c*; பரப்பளவு *T* எனில்:

{\displaystyle a^{2}+b^{2}+c^{2}\geq (a-b)^{2}+(b-c)^{2}+(c-a)^{2}+4{\sqrt {3}}T\quad {\mbox{(HF)}}.}

தொடர்புள்ள சமனிலிகள்
--------------------

* ஹேட்விகர்-பின்சுலெர் சமனிலியின் நேரடியான கிளைமுடிவு (வெயிட்சென்பாக்கின் சமனிலி):

முக்கோணத்தின் பக்க நீளங்கள் *a*, *b*, *c*; பரப்பளவு *T* எனில்:

{\displaystyle a^{2}+b^{2}+c^{2}\geq 4{\sqrt {3}}T\quad {\mbox{(W)}}.}
வெயிட்சென்பாக்கின் சமனிலியை ஈரோனின் வாய்பாட்டைப் பயன்படுத்தி நிறுவலாம். சமபக்க முக்கோணமாக ( *a* = *b* = *c*) "இருந்தால், இருந்தால் மட்டுமே," இச்சமனிலியின் (W) சமக்குறிக்கான முடிவு உண்மையாக இருக்கும்.

* நாற்கரத்துக்கான வடிவம்:

*ABCD* ஒரு குவிவு நாற்கரம்; அதன் பக்க நீளங்கள் *a*, *b*, *c*, *d*; பரப்பளவு *T* எனில்:

{\displaystyle a^{2}+b^{2}+c^{2}+d^{2}\geq 4T+{\frac {{\sqrt {3}}-1}{\sqrt {3}}}\sum {(a-b)^{2}}}
இதில், {\displaystyle \sum {(a-b)^{2}}=(a-b)^{2}+(a-c)^{2}+(a-d)^{2}+(b-c)^{2}+(b-d)^{2}+(c-d)^{2}}

நாற்கரம் சதுரமாக இருந்தால் மட்டுமே இதிலுள்ள சமக்குறிக்கான முடிவு உண்மையாக இருக்கும்.

வரலாறு
------

இச்சமனிலி சுவிட்சர்லாந்தின் கணிதவியலாளர்கள் ஹூயூகோ ஹேட்விகர், பால் பின்சுலெர் ஆகியோரின் பெயரால் அழைக்கப்படுகிறது. அவர்கள் இருவரும் இதனை பின்சுலெர்-ஹேட்விகர் தேற்றத்துடன் சேர்த்து 1937 இல் வெளியிட்டனர். பின்சுலெர்-ஹேட்விகர் தேற்றம் இரு சதுரங்களுடன் ஒரு உச்சியைப் பகிரும் மற்றொரு சதுரத்தை தருவித்தல் பற்றியதாகும்.

மேற்கோள்கள்
-----------

1. ↑  Leonard Mihai Giugiuc, Dao Thanh Oai and Kadir Altintas, *An inequality related to the lengths and area of a convex quadrilateral*, International Journal of Geometry, Vol. 7 (2018), No. 1, pp. 81 - 86,

* Paul Finsler; Hugo Hadwiger (1937). "Einige Relationen im Dreieck". *Commentarii Mathematici Helvetici* **10** (1): 316–326. doi:10.1007/BF01214300.
* Claudi Alsina, Roger B. Nelsen: *When Less is More: Visualizing Basic Inequalities*. MAA, 2009, ISBN 9780883853429, pp. 84-86

வெளியிணைப்புகள்
---------------

* *Proof of Hadwiger-Finsler inequality* at PlanetMath.
* *Weizenbock's inequality* at PlanetMath.
முச்சுருளிக் குறியீட்டின் தற்கால வடிவம் ஒன்று
நியூகிராங்கே வாயில் கல்லில் உள்ள முச்சுருளி
Triskel modelled after those of the Amfreville Gaulish helmet
**முச்சுருளி** என்பது, ஐரிய பெருங்கற்கால, புதியகற்காலக் களங்களில் காணப்படும் செல்ட்டிய, முன்செல்ட்டியக் குறியீடுகள் ஆகும். குறிப்பாக இக் குறியீடுகள், நியூகிராங்கே நடைவழிக் கல்லறையின் வாயில் தூண்களிலும், மண்மேட்டைச் சுற்றியுள்ள வரம்புக்கற்களிலும் பொறிக்கப்பட்டு உள்ளன. செல்ட்டிய, முன்செல்ட்டிய நம்பிக்கைகள் சார்ந்த குறியீடுகள் எனப் பலர் கருதும் இம்முச்சுருளிகள், அப் பண்பாடுகளைச் சேர்ந்த கலைப்பொருட்கள் பலவற்றில் பல்வேறு வடிவங்களில் காணப்படுகின்றன. இவற்றுக்கான மிகவும் பழைய எடுத்துக்காட்டுகள் முன்செல்ட்டியக் கல்லாலான நினைவுச் சின்னங்களில் உள்ளன. பிந்திய எடுத்துக்காட்டுகள் செல்ட்டியக் கிறித்தவம் சார்ந்த அலங்கார எழுத்துக்களைக் கொண்ட சுவடிகளில் காணப்படுகின்றன. 

  

நியூகிராங்கேயையும், பிற நினைவுச் சின்னங்களையும் உருவாக்கியவர்களின் பண்பாட்டில், இம்முச்சுருளிகள் என்ன பொருள் குறித்தன என்பது தெளிவாகத் தெரியவில்லை. அண்மைக்கால வரலாற்றில், செல்ட்டியக் கிறித்தவர்கள், கிறித்தவ மும்மையைக் குறிக்க இக் குறியீட்டைப் பயன்படுத்தினர். புதுப்பலகடவுட்கொள்கைச் சமயங்கள் இக் குறியீட்டைத் தமது நம்பிக்கைகளில் காணப்படும் பல்வேறு மும்மைத் தன்மைகளைக் குறிக்கப் பயன்படுத்துகின்றனர். செல்ட்டிய மீளமைப்புப் பல்கடவுட்கொள்கையில் முச்சுருளி ஒரு முக்கியமான குறியீடு ஆகும். அவர்கள் இதை நிலம், கடல், விண் என்னும் முப்புலங்களை அல்லது மும்மைத் தன்மை கொண்ட ஒரு கடவுளைக் குறிக்கப் பயன்படுத்தினர். அவர்களின் மனான்னான் என்னும் கடவுளைக் குறிக்கவே இக் குறியீடு பெரும்பாலும் பயன்பட்டது ஆயினும், சில வேளைகளில் இது பிரிகிட் என்னும் பெண் கடவுளையும் குறித்தது.

  

இக்குறியீடு மனிதரின் கருப்பக் காலமான ஒன்பது மாதங்களைக் குறித்தது என்ற கருத்தும் உண்டு.

* தடித்த மூன்று சுருளிகளைக் கொண்ட ஒரு முச்சுருளி வடிவம்.தடித்த மூன்று சுருளிகளைக் கொண்ட ஒரு முச்சுருளி வடிவம்.
* சில வேளைகளில் கிறித்தவ மும்மையின் குறியீடாகப் பயன்படும் முச்சுருளி.சில வேளைகளில் கிறித்தவ மும்மையின் குறியீடாகப் பயன்படும் முச்சுருளி.
* சூரியனின் குறியீடாகக் கருதப்படும் சில்லுவடிவ முச்சுருளி.சூரியனின் குறியீடாகக் கருதப்படும் சில்லுவடிவ முச்சுருளி.
* நடுவில் ஒரு பொள் முக்கோணம் அமைந்த முச்சுருளி வடிவம்.நடுவில் ஒரு பொள் முக்கோணம் அமைந்த முச்சுருளி வடிவம்.
* சாந்த தெக்ரா மலைக் கோட்டையில் உள்ள செதுக்கப்பட்ட கல்.சாந்த தெக்ரா மலைக் கோட்டையில் உள்ள செதுக்கப்பட்ட கல்.

குறிப்புகள்
-----------

1. ↑  Bonewits, Isaac (2006) *Bonewits's Essential Guide to Druidism*. New York, Kensington Publishing Group ISBN 0-8065-2710-2. p.132: [Among Celtic Reconstructionists] "...*An Thríbhís Mhòr* (the great triple spiral) came into common use to refer to the three realms." Also p. 134: [On CRs ] "Using Celtic symbols such as triskeles and spirals"

இவற்றையும் பார்க்கவும்
----------------------

விக்கிமீடியா பொதுவகத்தில்,  
 ***Triple spiral***   
என்பதின் ஊடகங்கள் உள்ளன. 

* ஆர்க்கிமிடியச் சுருள்
* செல்ட்டியக் கலை
* நடைவழிக் கல்லறை
* மூன்று முயல்கள்

வெளியிணைப்புகள்
---------------

* முச்சுருளி இயங்குபடம். உருவாக்கம்: டேவிட் சோ.